
Kasutusloa andmine (Meedikute tn 12)
1. ASJAOLUD JA MENETLUSE KÄIK

07.11.2019.a Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 12085) Meedikute tn 12 kinnistul asuva majandushoone (ehitisregistri kood120194926) kasutamiseks koos auditi aruandega (töö nr 719, UÜ Balt Ehitusprojekt, ehitiste auditi teinud isiku ehitiste auditi eest vastutavaks määratud pädev isik on Niina Ivantsova). Auditi aruande kokkuvõtliku üheselt mõistetava üldise hinnanguga ehitisele kohaselt „Kõik tood on teostatud asjatundlikult, korrektne, vastavalt kehtivatele normidele ja standarditele. Ehitise ekspluatatsioon on ette nähtud otstarbel ohutu ja seda võib kasutada suvisel aastaajal. “
07.11.2019 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 1912371/18740, menetluse nr 192793 mis suunati ehitusseadustiku § 54 lg 6 kohaselt ehitisregistri kaudu Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale ning Päästeameti Ida Päästekeskusele kooskõlastamiseks.  
Kasutusloa menetlus toimus ehitisregistri elektroonilises keskkonnas (EHR). Esitatud dokumentides on avastatud puuduseid ning ehitisregistri elektroonilise keskkonna kaudu audit koos ehitusdokumentatsiooniga on mitu korda tagastatud puuduste kõrvaldamiseks. 25.11.2019 lõplikult kõrvaldatud puudustega ehitusdokumendid on omaniku poolt taasesitatud läbivaatamisele. EHR keskkonnas on genereeritud kasutusloa eelnõu nr 1912371/18740-2. 

05.12.2019 kõik menetlusse kaasatud isikud kooskõlastasid kasutusloa taotluse kasutusloa väljastamiseks. Päästeamet ehitisregistri kaudu kooskõlastas kasutusloa taotluse eelnõu kasutusloa väljastamiseks märkusega haldusaktile „Ehitis vastab olulistele tuleohutusnõuetele, kuid puudub nõuetekohane ehitise väline tulekustutusvesi“.
Seega ehitusseadustiku § 55 kohaselt kasutusloa andmisest keeldumise põhjused puuduvad ning majandushoonele  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9 punkti 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusluba Meedikute tn 12 kinnistul olevale majandushoonele (ehitisregistri kood 120194926). 

  
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada 
kaebuse Tartu Halduskohtu Jõhvi kohtumajale halduskohtumenetluse seadustikus sätestatud               korras 30 päeva jooksul arvates korralduse teatavakstegemisest.  

